**BIUDŽETINĖS ĮSTAIGOS PRIEKULĖS KULTŪROS CENTRO**

1. **M.VEIKLOS ATASKAITA**

**I. VADOVO ŽODIS**

Priekulės kultūros centras yra viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Kultūros centro buveinės adresas: Turgaus g. 4, Priekulės m., Klaipėdos r. savivaldybė. Įstaigos kodas 302296063.

Priekulės kultūros centras yra biudžetinė įstaiga, finansuojama iš Klaipėdos rajono savivaldybės biudžeto. Įstaiga gali turėti ir kitų lėšų – paramos, projektų, tikslinių ir specialiųjų programų, naudojamų įstaigos veiklai teisės aktų nustatyta tvarka.

Kultūros centro steigėja yra Klaipėdos rajono savivaldybė.

Kultūros centro veikla organizuojama vadovaujantis Lietuvos Respublikos teisės aktais, strateginiu veiklos planu, nuostatais, savivaldybės sprendimais ir kitais teisės aktais. Centras vykdo nuostatuose nustatytas funkcijas. Pagrindinės vykdomos veiklos rūšis – scenos pastatymų veikla, kodas (EVRK 2 red.)- 900100.

**I.I. Įstaigos darbuotojai**

Įstaigoje patvirtintas didžiausias leistinas 13,5 pareigybių skaičius. 2019 m. pabaigoje Priekulės kultūros centre dirbo 17 darbuotojų, užimančių 12,75 (**0,75 pareig. -darbuotojos motinystės atostogose**), iš kurių 12 ( 8,5 et.) yra kultūros darbuotojai. 9 kultūros darbuotojai yra įgiję aukštąjį universitetinį išsilavinimą, 2 – aukštąjį neuniversitetinį ir 1 specialųjį vidurinį.

***1.1. 2019 m. kultūros centre dirbusių darbuotojų ir užimtų etatų skaičius:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Darbuotojų skaičius** | | | | **Etatų skaičius** | | | |
| Kultūros ir meno srities | Administ-racija | Aplinkotvarkos ir komunalinio ūkio | **Visi darbuotojai** | Kultūros ir meno srities | Administ-racija | Aplinkotvarkos ir komunalinio ūkio | **Visi etatai** |
| 11 | 4 | 2 | 17 | 8,5 | 2,75 | 1,5 | 12,75 |

**I.II. Bendradarbiavimas su kitomis įstaigomis,**

**institucijomis, tarptautinėmis organizacijomis, užsienio partneriais ir kt.**

Priekulės kultūros centras glaudžiai bendradarbiauja su Priekulės bei Agluonėnų seniūnijose veikiančiomis bendruomenėmis, dalyvaujančiomis 2018 m. Nevyriausybinių organizacijų ir bendruomeninės veiklos stiprinimo Klaipėdos rajono savivaldybėje programoje. Bendradarbiavimo dėka, sėkmingai organizuotos seniūnijų centrų pagrindinės šventės: Šiupinio šventė, Kultūros diena, Joninės Agluonėnuose, ,,Ant marių kraštelio" Drevernoje, Priekulės miesto ir žirginio sporto šventė, Rudens Lygiadienio bei kalėdinių eglių įžiebimo šventės. Bendradarbiaujama su Priekulės seniūnija, bendruomene, Priekulės vaikų muzikos mokykla, Priekulės Ievos Simonaitytės gimnazija, Drevernos, Dituvos ir Agluonėnų pagrindinėmis mokyklomis, Priekulės socialinių paslaugų centru, Priekulės atvirų jaunimo erdvių atstovais, Gargždų sporto mokykla, Gargždų krašto muziejumi, Gargždų turizmo informacijos centru, verslininkais ir rėmėjais.

**I.III. Mėgėjų meno kolektyvai, būreliai, klubai ir kita edukacinė veikla**

Priekulės kultūros centras, jame veikiantys mėgėjų meno kolektyvai dalyvauja bendrose rajono, regiono, respublikos ir tarptautinėse kultūros programose, kuria menines programas, įtraukia bendruomenės narius į kultūrinę veiklą, skatinančią įvairių iniciatyvų kūrimą, teikia profesionalias kultūros paslaugas, pagalbą organizacijoms, įmonėms, įstaigoms, bendradarbiauja su kitais Mažosios Lietuvos krašto kultūros centrais, kultūros, švietimo įstaigomis, visuomeninėmis organizacijomis. Meno kolektyvai aktyviai dalyvauja Lietuvos kultūriniame judėjime – organizuota 16 išvykų (į Vilnių, Trakus, Pasvalio r., Šakius, Anykščius, Raseinius, Jurbarką, Ramygalą, Pagėgius, Klaipėdą).

***1.2. 2019 m. kultūros centre veikusių meno kolektyvų, studijų, būrelių, klubų skaičius ir jų dalyviai:***

Priekulės kultūros centre veikia 8 mėgėjų meno kolektyvai, kurių veikloje dalyvauja 109 skirtingų amžiaus grupių dalyviai.

|  |  |  |  |  |  |
| --- | --- | --- | --- | --- | --- |
| Mėgėjų meno kolektyvai | Mėgėjų meno kolektyvų dalyviai | Iš jų vaikų ir jaunimo mėgėjų meno kolektyvai | Iš jų vaikų ir jaunimo mėgėjų meno kolektyvų dalyviai | Studijos, būreliai, klubai | Studijų, būrelių, klubų dalyviai |
| 12 | 119 | 3 | 18 | - | - |

**I.IV. Vykusių renginių skaičius ir jų dalyviai bei lankytojai**

2019 metais Priekulės kultūros centras organizavo per 200 įvairaus pobūdžio renginių, kuriuose apsilankė 20700 žiūrovų iš visos Lietuvos.

***1.3. 2019 m. kultūros centre vykusių renginių skaičius ir jų dalyviai bei lankytojai:***

|  |  |  |  |  |  |  |
| --- | --- | --- | --- | --- | --- | --- |
| Iš viso renginių | Visi lankytojai ir dalyviai | Mėgėjų meno kolektyvų koncertai, spektakliai | Tautodailės ir kt. parodos | Pramoginės muzikos koncertai | Edukaciniai renginiai | Iš jų etnokultūriniai renginiai |
| 200 | 20700 | 95 | 5 | 17 | 20 | 58 |

**I.V. Įstaigos patalpos**

Centras administruoja 2 renovuotus pastatus Priekulėje ( 2012 m.) ir Drevernoje ( 2014 m.). Juose yra erdvios ir jaukios žiūrovų salės, talpinančios po 200 žiūrovų, scenos su moderniomis šviesos sistemomis, šokiams ir repeticijoms pritaikytos erdvės, administracinės patalpos. 2019-12-31 d. įstaigos balansinė turto vertė siekia 1.030181,32 eurų. Metų eigoje Priekulės kultūros centre atliktas remontas: padidinta scena žiūrovų salėje, įrengti stacionarūs laiptai, įrengtas jų apšvietimas, įsigytos 4 lauko vitrinos reklamai ant įstaigos pastato fasado. 2019 m. gegužės mėn. sudaryta sutartis su UAB ,,Elektreta", kuri atlieka įstaigai priklausančių pastatų elektros ūkio priežiūrą.

**I.VI. Įstaigos renginių/veiklos viešinimas, gyventojų nuomonės tyrimas**

Priekulės kultūros centras 2019 m. ypatingą dėmesį skyrė įstaigos veiklos viešinimui ir sklaidai. Metų pradžioje buvo sudaryta sutartis su internetiniu portalu ..Miesto žirafos", kuris savo portale reklamavo svarbiausius kultūros renginius. Nuolat pildoma ir atnaujinama informacija internetinėje svetainėje www.priekulekc.lt ir socialinio tinklapio Facebook paskyroje *Priekulės kultūros centras* (pateikta per 400 naujienų). Metų pabaigoje atlikta išsami analizė, kurios rodo portalų lankytojų skaičiaus augimą, aktyvumą, naujienų sklaidą (30 % palyginus su 2018 m.).

Spaudoje publikuota per 20 straipsnių apie Priekulės kultūros centro įgyvendintus projektus bei atgarsius apie juos.

Priekulės kultūros centras 2019 m. vykdė lankytojų – dalyvių pasitenkinimo teikiamomis paslaugomis apklausą

2019 metais 73 proc. respondentų buvo visiškai patenkinti Priekulės kultūros centro vykdoma veikla, 22 proc. – labiau patenkinti, 5 proc. – labiau nepatenkinti, 1 proc. – visiškai nepatenkinti, 2 proc. – nesinaudojo ir 2 proc. – neturėjo nuomonės.

Sulaukta šių siūlymų, komentarų : organizuoti daugiau profesionalaus meno koncertų, diskotekų...

**II. ĮSTAIGOS PROJEKTINĖ VEIKLA**

2019 metais Priekulės kultūros centras įgyvendino etninės kultūros plėtros programos projektą – Drevernos lygiadienis „Ragu per dangų“ – 1300,00 Eur. Iš rėmėjų gauta ir panaudota veikloje 200 eurų.

**III.ĮSTAIGOS BIUDŽETAS**

2019 m. Priekulės kultūros centro biudžetas išnaudotas pagal visų programų sąmatų asignavimų su daliniais pakeitimais planą. Metų pabaigoje biudžetą sudarė 243,7 tūkst.eurų, t.t. savivaldybės biudžeto 239,7 tūkst.eurų, panaudota 239,5 tūkst.eurų. Pagal patvirtintą lėšų planą (4,0 tūkst.eurų) už atsitiktines paslaugas ir nuomą, surinkta ir panaudota 3932 eurų. Kitų dotacijų ir lėšų iš kitų valdymo lygių ir deleguotų 2019 metais nebuvo gauta.

2020 m. sausio 1 d. Priekulės kultūros centro kreditorinis įsiskolinimas buvo 119,29 Eur. Tai įsiskolinimas už komunalinius patarnavimus 21,69 Eur, už elektros ūkio priežiūrą 96,80 Eur ir ryšių paslaugas 0,80 Eur. Gautinų savivaldybės biudžeto sumų 2020 m. pradžioje nebuvo.

Ilgalaikio materialiojo turto per 2019 metus įstaiga neįsigijo.

Materialinių vertybių inventorizacija atlikta 2019 m. lapkričio 30 d. būklei. Pertekliaus ir trūkumų nenustatyta.

2019 metais Priekulės kultūros centras gavo 277,58 (2018 metais – 515,55) eurus pagal LR labdaros ir paramos įstatymą galintiems gauti paramą gavėjams pravestus Valstybinės mokesčių inspekcijos paramos pinigus, kuriuos visus panaudojo veiklai.

Per 2019 metus tikslinių lėšų gauta 1777,58 Eur. Panaudota 2312,30 Eur. 2019 metų pradžioje likutis buvo 534,72 Eur (t.t. 19,17 Eur – Kultūros ministerijos gautos premijos už gerą darbą – kultūros centrui, pelniusiam geriausio 2016 m. kultūros centro vardą antroje kategorijoje likutis ir 515,55 Eur 2018 metais iš VMI gautos paramos gavėjams pervestos sumos).

***1.4. 2019 m. biudžeto išlaidų sąmatos pokytis ir jos įvykdymas gruodžio 31 d.:***

|  |  |  |  |  |  |  |
| --- | --- | --- | --- | --- | --- | --- |
| Išlaidų ekonominės  klasifikacijos kodas | Išlaidų pavadinimas | Savivaldybės biudžeto asignavimų planas,  tūkst. eurų | | | | Panaudoti asignavimai, tūkst. eurų (be spec. programos) |
| Patikslintas  2018 m.  pabaigoje (su perduotom iš VB) | Patvirtintas  2019 m.  pradžioje | Patikslintas  2019 m.  pabaigoje (su perduotom iš VB) | 2019 m.  spec.  programa (metų pabaigoje) |
|  | **IŠLAIDOS** | **226,8** | **237,9** | **239,7** | **4,0** | **239,5** |
| 2.1. | Darbo užmokestis ir socialinis draudimas | 177,5 | 186,9 | 188,7 |  | 188,6 |
| 2.1.1.1.1.1. | Darbo užmokestis | 135,9 | 183,7 | 185,5 |  | 185,5 |
| 2.1.32.1.1.1. | Socialinis draudimas | 41,6 | 3,2 | 3,2 |  | 3,1 |
| 2.2. | **Prekių ir paslaugų naudojimas** | **48,9** | **50,4** | **50,6** |  | **50,5** |
| 2.2.1.1.1.5. | Ryšių paslaugos | 1,0 | 1,4 | 0,8 |  | 0,8 |
| 2.2.1.1.1.6. | Transporto išlaikym. | 3,0 | 4,1 | 2,1 |  | 2,0 |
| 2.2.1.1.1.7. | Apranga ir patalynė |  |  |  |  |  |
| 2.2.1.1.1.8. | Spaudiniai |  |  |  |  |  |
| 2.2.1.1.1.10. | Kitos prekės |  |  |  |  |  |
| 2.2.1.1.1.11. | Komandiruotės | 1,8 | 2,4 | 0,4 |  | 0,4 |
| 2.2.1.1.1.15. | IT remontas | 3,3 | 5,3 | 5,3 |  | 5,3 |
| 2.2.1.1.1.16. | Kvalifikacijos kėl. | 0,4 | 1,0 | 0,2 |  | 0,2 |
| 2.2.1.1.1.20. | Komunalinės paslaugos | 11,7 | 12,5 | 12,5 |  | 12,5 |
| 2.2.1.1.1.21. | Informacinių technologijų prekės ir paslaugos | 1,4 | 2,2 | 2,2 |  | 2,2 |
| 2.2.1.1.1.30. | Kitų prekių ir paslaugų įsigijimo išlaidos | 46,3 | 21,5 | 27,1 | 4,0 | 27,1 |
|  |  |  |  |  |  |  |
| 2.7.3.1.1.1. | Darbdavių socialinė parama pinigais | 0,4 | 0,6 | 0,4 |  | 0,4 |
| 3.1. | **Ilgalaikio turto įsigijimas** | **25,0** | **0** | **0** |  | **0** |
|  | **IŠ VISO:** | **251,8** | **237,9** | **239,7** | **4,0** | **239,5** |

Ataskaitą parengė direktorė Alanta Zapalskienė